|  |  |
| --- | --- |
| Výzva na predloženie žiadostí o poskytnutie finančných prostriedkov na rozvojové projekty škôl na podporu  etického správania sa a hodnotového vzdelávania v školách | |
| **Účel výzvy** | **Posilnenie etického správania sa a hodnotového vzdelávania v školách** |
| **Zameranie výzvy** | Podpora škôl pri uplatňovaní a zavádzaní nadpredmetového hodnotového vzdelávania zameraného tak, aby sa o hodnotách nehovorilo iba na hodinách etickej/náboženskej výchovy alebo vo formálnom etickom kódexe zamestnancov, ale aby bola podpora etického správania sa a hodnotového vzdelávania živá v učiteľskom zbore, v triede na ktoromkoľvek vyučovacom predmete, aj v celoškolských aktivitách a pri aplikovaní princípu kritického myslenia.  Výzva nadväzuje na:   * Prácu a výstupy pracovnej skupiny pre nadpredmetové hodnotové vzdelávanie, ktorá začala pracovať pri Štátnom pedagogickom ústave (aktuálne NIVAM) a bude pokračovať vo svojej činnosti aj v budúcnosti; * Nové, doplnené ustanovenia etického kódexu pedagogických zamestnancov a odborných zamestnancov; * Vyhlásenú výzvu Ministerstva kultúry Slovenskej republiky Podpora a rozvoj mediálnej výchovy vrátane boja proti dezinformáciám (<https://ds.culture.gov.sk/#5c58ded0-4315-4f25-8785-570d36eda635;8cddf73d-0479-c31e-8c79-46c214edbedd>) |
| **Cieľ výzvy** | Začať alebo posilniť implementáciu systémových nástrojov v školách, ktoré sú založené na participácii a zdieľanej zodpovednosti školskej komunity – učiteľov, žiakov, ale aj rodičov – a občianskej spoločnosti pri vytváraní takého školského prostredia, v ktorom:   * Je rešpektovaná dôstojnosť každého človeka, vrátane rešpektovania plurality názorov založených na pravdivých informáciách a práve na vypočutie hlasu každého jednotlivca pri tvorbe pravidiel fungovania školy; * Je samozrejmosťou overovanie faktov, rešpektovanie výsledkov vedeckého bádania a odmietanie neoverených a nepravdivých informácií a prezentácie názorov založených na dezinformáciách. |
| **Oprávnení žiadatelia** | Základné školy, stredné školy, špeciálne základné školy, špeciálne stredné školy, spojené školy, ktoré majú organizačnú zložku základná škola alebo stredná škola, zaradené do siete škôl a školských zariadení SR (ďalej len „škola“). |
| **Indikatívna výška finančných prostriedkov na výzvu** | 105 000 EUR |
| **Výška príspevku na jeden projekt** | Maximálne 4 000 EUR |
| **Spôsob predloženia žiadosti** | Žiadosť predkladá škola prostredníctvom elektronického systému Ministerstva školstva, vedy, výskumu a športu SR (ďalej len „MŠVVaŠ SR“) určeného na príjem a správu žiadostí o dotácie a rozvojové projekty - minedu.egrant.sk |
| **Dátum zverejnenia výzvy** | 14. 09. 2023 |
| **Dátum uzatvorenia výzvy** | 28. 09. 2023 |
| **Termín realizácie projektu** | Október 2023 – Marec 2024 |
| **Časová oprávnenosť výdavkov** | 1. Výdavky na mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru vrátane odvodov poistného a príspevkov do poistných fondov sú oprávnené od 1.10.2023 do 31.12.2023. Tieto finančné prostriedky za mesiac december je možné v zmysle zákona č. 523/2004 Z. z. o rozpočtových pravidlách verejnej správy previesť na účet cudzích prostriedkov (depozitný účet) a vyplatiť v januári nasledujúceho rozpočtového roka. 2. Bežné výdavky s výnimkou výdavkov uvedených v bode a) sú oprávnené od 1.10.2023 do 31.3.2024. Ak škola tieto finančné prostriedky nevyčerpá do konca decembra, je ich možné v zmysle zákona č. 523/2004 Z. z. o rozpočtových pravidlách verejnej správy, ak boli poskytnuté ako bežný transfer (obce, VUC, cirkevní a súkromní zriaďovatelia), preniesť do nasledujúceho rozpočtového roka a použiť ich do 31. marca nasledujúceho rozpočtového roka. Tieto finančné prostriedky sa následne zúčtujú v rámci ročného zúčtovania so ŠR po ukončení 1. Q. 2024. |
| **Oprávnené výdavky** | 1. Osobné výdavky (napr. zvýšené osobné príplatky resp. odmeny kmeňovým zamestnancom školy, ktorí budú zabezpečovať projekt, poistné a príspevky do poisťovní).  2. Výdavky na tovary a služby (materiál k zabezpečeniu projektu napr. kancelárske potreby, učebné pomôcky, licencie, dopravu, cestovné náhrady, dohody o vykonaní práce pre zamestnancov, ktorí nie sú prijatí v škole na pracovnú zmluvu, expertné služby a podobne). |
| **Neoprávnené výdavky** | 1. Úhrada záväzkov z predchádzajúcich rozpočtových rokov;  2. Refundácia výdavkov uhradených v predchádzajúcich rozpočtových rokoch;  3. Refundáciu výdavkov, ktoré neboli realizované v termíne od 01.10.2023 do 31. 03. 2024 a v prípade osobných výdavkov v termíne od 01.10.2023 do 31. 12. 2023;  4. Splácanie úverov, pôžičiek a úrokov z prijatých úverov a pôžičiek;  5. Kapitálové výdavky;  6. Dary a vecné odmeny;  7. Nákup počítačov, notebookov, dataprojektorov, interaktívnych tabúľ a iných elektronických zariadení. |
| **Oblasti podpory** | 1. Podpora mediálnej gramotnosti; 2. Rozvoj kritického myslenia; 3. Zamedzenie šírenia dezinformácií v škole; 4. Zvyšovanie odolnosti členov školskej komunity voči pôsobeniu dezinformácií; 5. Zvyšovanie emocionálnej odolnosti a vzájomného rešpektu medzi členmi školskej komunity; 6. Podpora participácie členov školskej komunity na tvorbe pravidiel školy a na ich uplatňovaní. |
| **Oprávnené aktivity** | 1. Vytvorenie partnerstiev s renomovanými externými subjektmi aktívne pôsobiacimi v tematických oblastiach určených v časti „Zameranie výzvy“ a „Cieľ výzvy“, ktorými môžu byť:  * Vysoké školy a vedecké inštitúcie, * Mimovládne neziskové organizácie a občianske združenia, * Organizácie zriadené ministerstvom školstva alebo inými ústrednými orgánmi štátnej správy; * Odborníci v oblasti kritického myslenia, ako aj v téme prevencie a boja proti dezinformáciám;  1. Vzdelávanie a tréning pedagogických a odborných zamestnancov, vrátane vedúcich pedagogických a odborných zamestnancov; 2. Nákup alebo tvorba kníh, metodických materiálov, pracovných zošitov, vrátane nákupu licencií na online vzdelávacie platformy, určené na vzdelávanie pedagogických a odborných zamestnancov alebo na vzdelávanie žiakov. 3. Organizácia vzdelávacích podujatí pre žiakov; 4. Publicita projektu, predovšetkým zameraná na informovanie rodičov a miestnej komunity; 5. Iné aktivity v súlade s cieľom výzvy. |
| **Výberové kritériá** | 1. Konzistentnosť predloženého projektu: východisková situácia – očakávaná zmena (cieľový stav); 2. Účasť expertného partnera alebo výber konkrétneho overeného produktu a jeho kvalita; 3. Zapojenie rôznych aktérov školskej komunity: vedenie školy, pedagogickí a odborní zamestnanci, iní zamestnanci, žiaci, rodičia, širšia miestna komunita; 4. Plánované percento zapojených žiakov a pedagogických zamestnancov školy a plánovaný počet zapojených členov školskej komunity; 5. Účelnosť použitia poskytnutých prostriedkov. |
| **Vyhodnotenie žiadostí**  **a zverejnenie výsledkov** | Ministerstvo zverejní zoznam škôl, ktorým boli pridelené finančné prostriedky najneskôr do 02. 10. 2023. |
| **Zúčtovanie** | Ak škola predpokladá, že poskytnuté finančné prostriedky neminie na účel uvedený v tejto výzve, oznámi túto skutočnosť prostredníctvom svojho zriaďovateľa príslušnému regionálnemu úradu školskej správy a finančné prostriedky, ktoré nedokáže minúť, zašle prostredníctvom svojho zriaďovateľa do 4.12.2023 na účet RÚŠS (podľa pokynov RÚŠS).  Škola zároveň vyhodnotí vecnú realizáciu projektu a to v termíne do 30. 04. 2024. |